

 LĒMUMS

Ādažos, Ādažu novadā

2025. gada 27. februārī **Nr. 85**

**Par atkritumu konteineru nojumju izbūvi projekta “Pielāgošanās klimata pārmaiņām Ādažu novada Podniekos” īstenošanas nodrošināšanai**

Ādažu novada pašvaldības dome (turpmāk – Dome) 2023. gada 26. jūlijā pieņēma lēmumu
Nr. 291 “Par Krastupes ielas pārbūvi”, atbalstot Krastupes ielas projektēšanu un būvniecību.

Dome 2024.gada 24.oktobrī pieņēma lēmumu Nr.421 “Par 2.1.3.1. pasākuma projekta “Pašvaldību pielāgošanās klimata pārmaiņām”” (turpmāk – Projekts), atbalstot dalību Eiropas Savienības kohēzijas politikas programmas 2021.-2027. gadam 2.1.3. specifiskā atbalsta mērķa “Veicināt pielāgošanos klimata pārmaiņām, risku novēršanu un noturību pret katastrofām” 2.1.3.1. pasākuma “Pašvaldību pielāgošanās klimata pārmaiņām” īstenošanu, jo būvprojektā “Krastupes ielas pārbūve” paredzētās darbības atbilst šīs programmas noteiktajam mērķim un atbalstāmajām darbībām.

Šobrīd Krastupes ielas elementi – gājēju ietves, ielu apgaismojuma laternas, u.c., daļēji atrodas daudzdzīvokļu māju piegulošajos īpašumos Krastupes iela 8, Krastupes iela 10, Ūbeļu iela 17 un Ūbeļu iela 3. Būvprojekts paredz vairākus risinājumus, kas skar daudzdzīvokļu māju īpašumu teritorijās esošo ielas apgaismojuma laternu pārcelšanu, gājēju ietvju seguma nomaiņu, kā arī vizuāli augstvērtīga koka pārstādīšanu jaunā augšanas vietā.

Lai nodrošinātu projekta realizāciju, ir nepieciešams demontēt Krastupes ielas 8 un Krastupes ielas 10 māju sadzīves atkritumu konteineru nojumes, izbūvējot tās citā vietā. Lai Projekta īstenošana nepasliktinātu iedzīvotāju dzīves kvalitāti, aizsargātu vidi un neradītu finansiālu slogu iedzīvotājiem, pašvaldībai jāuzņemas jaunu sadzīves atkritumu konteineru nojumju uz betona bruģakmens seguma izbūve, kā arī augošas liepas pārstādīšana Ūbeļu 17 mājas iedzīvotāju norādītajā vietā. Minēto darbību īstenošanai būs ietekme uz pašvaldības budžetu - 2 sadzīves atkritumu konteineru nojumju izbūvei 16 000 *euro*, kā arī liepas pārstādīšanai 2000 *euro.*

Pamatojoties uz Pašvaldību likuma 4. panta pirmās daļas 1., 2., 3. un 20. punktu, Atkritumu apsaimniekošanas likuma 8. panta trešo daļu, kā arī Finanšu komitejas 19.02.2025. atzinumu, Ādažu novada pašvaldības dome

**NOLEMJ:**

1. Atbalstīt projekta “Pielāgošanās klimata pārmaiņām Ādažu novada Podniekos” īstenošanas nodrošināšanai aktivitātes daudzdzīvokļu māju īpašumos par pašvaldības budžeta līdzekļiem 18000 *euro,* ieskaitot PVN:
	1. sadzīves atkritumu konteineru nojumju ar betona bruģakmens segumu izbūve Krastupes ielā 8 un Krastupes ielā 10;
	2. esošas liepas pārstādīšana Ūbeļu ielā 17.
2. Lēmuma izpildei nepieciešamo finansējumu paredzēt pašvaldības Centrālās pārvaldes Attīstības un projektu nodaļas 2026. gada budžeta tāmē.
3. Attīstības un projektu nodaļai organizēt šī lēmuma izpildi.
4. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU